cyanic-selkie/wikianc huggingface dataset:
Wuelfaartsstaat Lëtzebuerg
Vun 1945 bis 2000
Quell: Nicole Kerschen/ Das luxemburgische Wohlfahrtssystem, S. 379. (Déi entspriechend Gesetzer sinn ënnen an de Quellen ugefouert.)
D'1980er an 1990er Jore goufe vun déifgräifenden Harmoniséierungsprogrammer markéiert. Dozou zielen, der Nicole Kerschen no, ënner anerem den Zesummeschloss vun de verschiddene Fongen zu enger allgemenger Risikogemeinschaft, déi e finanzielle Ausgläich duerch d'Verdeelung vun den Ausgabe realiséiert huet. Dës Entwécklung hätt dozou bäigedroen, datt am Joer 1989 een eenzege Cotisatiounssystem agefouert gouf, vun deem virun allem de Privatsecteur profitéiere konnt. Och de staatlech ugeuerdenten Zesummeschloss vun de Fongen zu der Union des Caisses de Maladies fält an déi Zäit. Gläichermoosse kann de Beitrag fir d'Fleegeversécherung genannt ginn, deen 1998 ënner der Regierung Santer-Poos III agefouert gouf. Dobäi gouf d'Fleegeversécherung, déi zu 45% vum Staat finanzéiert gëtt, sou festgeluecht, datt d'Cotisatioun bei Bedarf all Joer vun der Chamber ugepasst ka ginn.
Beispiller vu Sozialversécherungen zu Lëtzebuerg am 21. Joerhonnert
An dësem Kapitel ginn nëmmen eng kleng Auswiel vu Versécherungen a Leeschtungen opgelëscht, déi et zu Lëtzebuerg am 21. Joerhonnert ginn.
Krankeversécherung
Déi Lëtzebuerger Kranken- a Fleegeversécherung ass un d'Aarbecht gebonnen. Nieft Selbststännegen an Aarbechter kënnen och Léierbouwen a -meedercher oder Mënsche mat Behënnerunge vun dëser Hëllef profitéieren. D'Krankeversécherung séchert och de Liewenspartner vum Versécherten of. Dëst ass awer nëmmen de Fall, wou de Liewenspartner sech entscheet wéinst der Erzéiung vun de Kanner an der Bewältegung vum Stot kenger regulärer Aarbecht méi no ze goen. Gesondheetsdéngschleeschtunge sinn duerch Kollektivverträg un d'Krankeversécherung gebonnen an ënnerleien amtleche Regëstere fir medezinesch Behandlungen. D'Finanzéierung vun de Spideeler gëtt all Joers duerch e Budget fixéiert an integral vum Fonds vun de Krankeversécherunge bezuelt. De Budget gëtt fir all Gesondheetsdéngschtleeschtunge separat festgeluecht. Dëst soll ënner anerem dofir suergen, datt all Bierger Zougang zu enger qualitativ héichwäerteger Behandlung huet. De Patient huet d'Recht fräi ze entscheeden, bei wéi een Hausdokter, Spezialist oder a wat fir ee Spidol hie wëll goen. D'Käschte vun der Behandlung gi vun der Krankekeess zeréckbezuelt. Gläichermoosse muss betount ginn, datt 2004 ronn 12,5% vum Budget fir Behandlungen am Ausland bereet gestallt goufen. Dës ass dorop zeréckzeféieren, datt e Groussdeel vun de Versécherten net zu Lëtzebuerg wunnt. All Joers gëtt vum Sozialminister eng sougenannte Quatripartite zesummegeruff fir d'Finanzlag vun de Fonge vun der Krankeversécherung ze analyséieren. Dës Quatripartite setzt sech aus de Sozialpartner (Staat, Patronat a Gewerkschaften) an de Gesondheetsdéngschleeschter zesummen.
RMG
Den RMG ass am Joer 1986 als Bestanddeel vum Gesetz vum 26. Juli, betreffend d'Bekämpfung vun Aarmut an der sozialer Exklusioun zu Lëtzebuerg, an d'Liewe geruff gi. Dëst gesäit vir, datt all Bierger zu Lëtzebuerg d'Recht op e garantéiert Mindestakommes huet, fir domat de betraffene Leit e Liewe mat engem Minimum vu Standarden ze garantéieren. Den RMG baséiert domat op engem Ausdrock vun der nationaler Solidaritéit. An de Joren 1999, 2001 an 2004 goufen d'Richtlinne fir den RMG mat dräi Gesetzer ausgebessert, no deenen déi betraffe Persoune mussen zu Lëtzebuerg wunnen, respektiv déi Lëtzebuerger Nationalitéit mussen hunn. Gläichermoossen muss d'Akommes respektiv Verméige vun der betraffener Persoun oder vum ganze Stot manner wéi de Mindestloun sinn. Ausserdeem kann tëscht zwou Kategorien ënnerscheet ginn, déi op Basis vum Alter (</> 60 Joer) an der Aarbechtsfäegkeet vun enger Persoun hir Critèrë festleet. Dat si Leeschtungen déi dozou bäidroen sollen déi betraffe Persoun an den Aarbechtsmaart ze reintegréieren, am Fall wou déi Persoun ënner 60 Joer an/oder aarbechtsfäheg ass. Déi zweet Kategorie ëmfaasst d'Bezuele vun engem Ausgläich, am Fall wou eng Persoun iwwer 60 Joer an/oder aarbechtsonfäeg ass.
Mars Pathfinder
De Mars Pathfinder (MPF; englesch fir Mars-Weebereeder war en US-amerikanesche Mars-Lander, dee 1996 vun der NASA agesat gouf. Hien hat deen éischte Mars-Rover erfollegräich op d'Marsuewerfläch gesat.
De Mars Pathfinder bestoung aus enger Landeeenheet mat Kameraen a Moossinstrumenter an engem nëmme 10,6 kg schwéiere Robotergefier (Rover) mam Numm Sojourner. De Rover gouf no der Sojourner Truth, enger US-amerikanescher Fräiheetskämpferin, Fraerechtlerin a Wanderpriedegerin, genannt. De Rover konnt een u senger Récksäit fixéierten Alphapartikel-Röntgenspektrometer op d'Steng oder de Buedem drécken a sou cheemesch analyséieren.
Wuelfaartsstaat Lëtzebuerg
Aarbechtslosegeld
Persounen déi onfräiwëlleg, no engem Beschäftegungszäitraum vu minimum ronn 26 Wochen, hir Aarbecht verluer a sech uschléissend bei der ADEM enregistréiert hunn, hunn d'Recht op Aarbechtslosegeld. Gläichermoossen ass d'Residence zu Lëtzebuerg e weideren entscheedende Critère fir d'Aarbechtslosegeld ausbezuelt ze kréien. Sollten all dës Critèren erfëllt sinn, kritt déi betraffe Persoun ee Joer laang Arbechtslosegeld, an der Héicht vun 80-85 % vun der leschter Pai. D'Finanzéierung vum Aarbechtslosegeld gëtt souwuel vum Staat, wéi och vu verschiddene Solidaritéitssteieren an dem Fond pour l´emploi iwwerholl a vun der ADEM verwalt.
Am Fall wou eng Persoun no engem Joer nach ëmmer keng Aarbecht fonnt huet, huet se d'Recht, RMG unzefroen. Frontalieren, déi hir Aarbecht zu Lëtzebuerg verluer hunn, kënne sech, der europäescher Direktive 1408/71 no, bis zu dräi Méint Aarbechtslosegeld an d'Ausland nobezuele loossen. An dësem Zäitraum hu se och weiderhin Zougang zum Lëtzebuerger Sozialsystem. Déi selwecht Direktiv seet och, datt no dësen dräi Méint déi betreffend Persoun vun deem Memberstaat vun der EU d'Aarbechtslosegeld ausbezuelt kritt, wou se hire Wunnsëtz huet.
Mars Pathfinder
D'Sond gouf de 4. Dezember 1996 u Bord vun enger Delta-II-Rakéit vun der Cape Canaveral Air Force Station a Florida gestart. Gelant war si de 4. Juli 1997 an engem Gebitt mam Numm Ares Vallis an der nërdlecher Hemisphär. D'Plaz gouf vun de Wëssenschaftler erausgesicht, well eng Landung do relativ sécher war an et do vill verschidde Fielse gouf.
Kötü Kedi Şerafettin (Film)
Kötü Kedi Şerafettin, a ville Länner ënner anerem zu Lëtzebuerg als Bad Cat bekannt, ass en tierkeschen Animatiounsfilm am Kaméidisgenre vun de Regisseure Mehmet Kurtuluş an Ayşe Ünal.
En hat seng Première de 17. Juni 2016 um Annecy Animation Film Festival, ,.
De 6. September 2016 koum d'DVD a Blu-ray eraus; de Film ass och online op Streaming-Platforme wéi vod.lu oder iTunes ze lounen, resp. ze kafen.
Ëm wat geet et am Film?
D'Geschicht vun engem egoisteschen, vulgären, frechen a sexbesiessene Kueder.
Alain Kinsch
Den Alain Kinsch, gebuer den 18. Juni 1971, ass e lëtzebuergesche Wirtschaftspréifer a Member vum Staatsrot.
Hien huet seng Carrière 1995 bei Arthur Andersen ugefaangen, ënner der Leedung vum Norbert Becker. Déi Firma gouf an der Folleg vum Enron-Skandal, 2002 vun Ernst & Young, haut EY, iwwerholl. Hien huet do bis 2010 d'Private equity Branche geleet, a gouf du Managing Partner vun der Lëtzebuerger EY-Branche, a gläichzäiteg Private equity fund leader fir Europa, Afrika an de Mëttleren Osten.
Verwonnerung an och alt Kritik huet seng Bedeelegung un de Koalitiounsverhandlungen, am Virfeld vun der Regierung Bettel-Schneider, ervirgeruff, well hien zwar der DP nosteet, ma net bei de Chamberwale kandidéiert hat an och soss kee politescht Mandat hat.
Zanter dem 4. Februar 2015 ass den Alain Kinsch Member vum Staatsrot wou hien de Victor Gillen ersat huet. Den 11. Mee 2022 gouf hien dem Frank Wagener säin Nofollger als President vun der Bourse vu Lëtzebuerg.
Denis Héroux
Den Denis Héroux, gebuer de 15. Juli 1940 zu Montréal a gestuerwen den 10. Dezember 2015, war e kanadesche Filmregisseur, Dréibuchauteur a Filmproduzent.
Robert Moog
De Robert Bob Moog, gebuer den 23. Mee 1934 zu New York City a gestuerwen den 21. August 2005 zu Asheville (North Carolina), war e Pionéier vun der elektronescher Musek an den Erfinder vum Moog-Synthesizer, eent vun deenen éischte wäitverbreeten elektronesche Museksinstrumenter. Virun der Entwécklung vum Synthesizer stoung awer schonn en anert elektronescht Museksinstrument, d'Theremin, dat ee spillt ouni et direkt ze beréieren, an dat doduerch och haut nach relativ groussen Intressi fënnt. Nieft dem effektiven Erfinder Lev Sergejewitsch Termen (deen de Moog eréischt 1989 zu Paräis kennegeléiert huet) war och de Moog fir d'Weiderentwécklung vum Theremin vu Bedeitung.
Gielercher
Fir säi Liewenswierk ass de Moog schonn 1970 mam Grammy Trustees Award ausgezeechent ginn, dee fir Leeschtungen an der Musek geduecht ass, déi sech net op d'musekalescht Schaffe bezéien.
1991 gouf e mam SEAMUS Lifetime Achievement Award ausgezeechent. 2001 krut en den inoffizielle Nobelpräis fir Musek, de Polar Music Prize, an 2002 den Individual Technical Grammy.
Fir säin 78. Gebuertsdag huet Google e mat engem Doodle vu sengem programméierbaren a spillbare Synthesizer am Holzdesign geéiert, dee bal sou ausgesäit wéi de MiniMoog.
Sauchy-Cauchy
Sauchy-Cauchy ass eng franséisch Gemeng am Departement Pas-de-Calais an der Regioun Hauts-de-France.
AVL-Linn 70
D'AVL-Linn 70 war eng Buslinn vun de Stater Bussen déi vum 3. November 2019 bis den 12. Dezember 2020 um Trajet Kockelscheier - Cloche d'or - Gaasperech - Zéisseng - Gare - Polvermillen - Hamm gefuer ass.
D'Linn 70 hat um Aller grad ewéi um Retour 30 Halten. Se hat den Terminus op der Kockelscheier zesumme mat der Linn 18 an zu Hamm mat de Linne 15, 20 a 25. Tëscht der Gare an der Polvermillen ass se parallel mat der Linn 7 gefuer.
D'Linn 70 ass vu méindes bis freides all hallef Stonn gefuer; de Fuerplang war sou opgesat, datt um gemeinsamen Trajet mat der Linn 7 all véierel Stonn e Bus gefuer ass.
Halten op der Linn 70
(D'Nimm vun den Halte si sou uginn, wéi se am offizielle Fuerplang publizéiert waren.)
Schëffslift vu Strépy-Thieu
De Schëffslift Strépy-Thieu ass en elektromechanesche Schëffslift um Canal du Centre, tëscht Mons an dem Nordmier, um km 11,466 deen 2002 fäerdeg gouf an zanterhir en Héichtenënnerscheed vun 73 Meter tëscht dem Baseng vun der Meuse an deem vum Escaut iwwerwënnt. En ersetzt déi véier historesch hydraulesch Lifter um Kanal a gëllt als ee vun de gréisste Schëffslifter vun der Welt.
Geschicht
Zanter den 1950er Jore goufen an der Belsch d'Schëffsweeër am Land ausgebaut, fir bis 1350 Tonne schwéier Schëffer kënnen duerchzeloossen. De Schëffslift vu Strépy-Thieu gouf tëscht 1982 an 2002 geplangt a gebaut, fir mat engem Siess op engem Parallelkanal zum ale Canal du Centre déi iwwer 70 m Niveausënnerscheed z'iwwerwannen.
Bauwierk
De Lift aus arméiertem Bëtong ass eng 81 m breet, 130 m laang an 117 m héich. Zwéin Träch kënne bis zu 1350 Tonne schwéier Waassergefierer bannent knapps 15 Minutten erop- an eroftransportéieren. D'Träch sinn 112 m laang an 12 m breet a fonktionnéiere mat Géigegewiichter.
De Lift ass nieft der Kanalbréck vum Sart an der Sécherheetspaart vum Blanc Pain eng vun den dräi Haaptkonstruktiounen um Canal du Centre.
Konstantinos II. vu Griicheland
De '''Konstantinos II. vu Griicheland' (Griichesch: Κωνσταντίνος Β΄ της Ελλάδας; Konstantínos B tis Elládas''), gebuer den 2. Juni 1940 zu Psychiko bei Athen, a gestuerwen den 10. Januar 2023 zu Athen, war vum 6. Mäerz 1964 bis den 1. Juni 1973 dee leschte Kinnek vun den Hellenen.
Liewen
De Konstantinos war deen eenzege Bouf vum spéidere Kinnek Pavlos (Paul) I. a senger Fra Friederike. Am Zweete Weltkrich war hie mat senger Famill an Egypten an a Südafrika am Exil. 1946, am Kontext vum Griichesche Biergerkrich koumen si hannescht a Griicheland. De Kinnik Georgios II. ass 1947 gestuerwen, sou dass dem Konstantinos säi Papp Paul, dem Georgios säi Brudder, op den Troun koum, an de Konstantinos selwer Krounprënz gouf.
Nom Doud vum Pavlos, am Joer 1964, gouf de Konstantinos Kinnek, an am selweschte Joer huet hie sech mat der Prinzessin Anne Marie vun Dänemak bestuet, mat där en zesumme spéider 5 Kanner hat. Den 21. Abrëll 1967 koum et zu engem Militärputsch, déi de Kinnek, well e soss wéineg Spillraum hat, akzeptéiert huet, wann och ënner der Oplo, datt de gréissten Deel vun de Ministere keng Militär sollte sinn. Den 13. Dezember 1967, no engem mëssléckte Géigeputsch géint d'Colonels-Junta, ass de Konstantinos an d'Ausland geflücht.
Hie blouf (formell) Staatschef, bis d'Colonellen den 1. Juni 1973 d'Monarchie ofgeschaaft hunn. E Referendum, den 29. Juli dat Joer, huet dës Ofschafung confirméiert. Well net sécher war, dass d'Referendumsresultat rechtens zustane komm war, gouf et den 8. Dezember 1974, nom Stuerz vun de Colonellen, widerholl, ma och dës Kéier war d'Majoritéit fir d'Aféiere vun enger Republik. De Konstantinos, deem et net erlaabt gi war, an d'Land ze kommen, fir Campagne fir d'Monarchie ze maachen, huet d'Resultat akzeptéiert.
Hien ass den 10. Januar 2023, no gesondheetleche Probleemer, zu Athen gestuewen.
De Konstantinos war och e Sportseegler an Olympionik. 1960 huet hien eng Goldmedail op den Olympesche Summerspiller zu Roum an der Dragon Klass gewonnen. Méi spéit war hiue Member vum Internationalen Olympesche Comité.
Mike Schumacher
De Mike Schumacher, gebuer den 21. Mee 1986, ass e lëtzebuergesche Mëttelstreckeleefer vum CA Fola Esch.
Hien huet Lëtzebuerg op der Liichtathletikweltmeeschterschaft 2009 zu Berlin am 800-Meter-Laf (outdoor) vertrueden. ,
Julien Berg
De Julien Berg, gebuer zu Fouches den 9. September 1914 a gestuerwen de 24. Mee 1944 zu Léck, war e belsche Resistenzler.
Wéinst Sabotage gouf hie vum däitsche Besatzer den 8. Mäerz 1944 verhaft an op Léck an d'Citadelle bruecht. Do gouf hien am Mee erschoss, an nom Krich zu Fouches begruewen.
Félix Asselborn
De Félix Asselborn, gebuer zu Frellen de 26. November 1910 a gestuerwen de 24. Mee 1944 zu Léck, war e belsche Resistenzler a Member vun der Armée secrète.
Wéinst senge Resistenzaktivitéite gouf hie vum däitsche Besatzer den 13. Februar 1944 verhaft an op Léck an d'Citadelle bruecht. Do gouf hien am Mee erschoss, an nom Krich zu Frellen begruewen.
Un hien erënnere säin Numm um Monument aux morts zu Frellen, an um Monument vun den Anciens élèves vum Areler Kolléisch. En Erënnerungskräiz steet am Enclos des fusillés nieft dem Hôpital de la Citadelle zu Léck.
Libre échange
Libre échange ass eng franséisch-lëtzebuergesch-belsch Koproduktioun vum Serge Gisquière, deen och d'Dréibuch geschriwwen huet.
E koum den 22. Dezember 2010 eraus.
Ëm wat geet et am Film?
Zwou Fraen, en Escort Girl an eng ouni Mann, begéine sech zoufälleg nuets an engem Bréisseler Hotel...
Battigny
Battigny ass eng franséisch Gemeng am Departement Meurthe-et-Moselle an der Regioun Grand Est.
Julienne (Moundkrater)
De Moundkrater Julienne ass e klengen Aschlagkrater op der viischter Äerdmoundsäit westlech vun der Rima Hadley, ëstlech vum Palus Putredinis. E läit am ëstlechen Deel vum gebiergege Gebitt Mons Hadley Delta.
D'Nummbezeechnung geet op eng fréier inoffiziell Bezeechnung op d'Blat 41B4/S1 vun der Topophotomap-Kaarteserie vun der NASA zeréck, déi vun der IAU 1976 iwwerholl gouf.
Xinglong Station
D'Xinglong Statioun ass e chineeseschen Observatoire, deen am Verwaltungsgebitt Chengde, 4 km ëstlech vun der Stad Nanshuangdong a südlech vum Bierg Yan Shan op 960 m Héicht lait. Et ass ee vun den Nationalen Astronomeschen Observatoire vun der chineesescher Akademie vun de Wëssenschaften (NAOC).
Teleskopen
Haaptinstrument vum Observatoire ass de Large Sky Area Multi-Object Fibre Spectroscopic Telescope (LAMOST). Dëst fir d'Spektroskopie optiméiert Spigelteleskop ass dat gréisst chineesescht optescht Teleskop. Käschtepunkt: ronn 30 Milliounen US-Dollar. Et gouf am Juni 2007 a Betrib geholl.
Den Observatoire huet och nach eng Rei vu klengen Teleskopen. Zortéiert no hirer Apertur sinn dat:
Märelbaach
D'Märelbaach ass eng kleng lëtzebuergesch Baach an der Gemeng Biekerech. Et ass eng Niewebaach vun der Pall.
Se huet hir Quell um Hunnebur op der belscher Grenz tëscht de Maarken LB116 am LB115 op enger Héicht vun 309 Meter. Vun do leeft se no Norden ënner der N24 erduerch, fir dann no ronn 300 m vu riets an d'Pall ze lafen.
(4957) Brucemurray
Den (4957) Brucemurray ass en äerdnoen Asteroid a Marsbunnkräizer vum Amor-Typ.
Den Objet gouf de 15. Dezember 1990 vun der amerikanescher Astronomin Eleanor Helin um Palomar-Observatoire entdeckt.
Rue de Chiny (Stad Lëtzebuerg)
Rue de Chiny ass den Numm vun enger neier Strooss am Garer Quartier vun der Stad Lëtzebuerg. Se geet als Sakgaass vun der Stroossbuerger Strooss, vis-à-vis vum Haus 68 a Richtung Süde fort.
An dëser Strooss si 4 Residenze mat am Ganzen ongeféier 150 Wunnenge geplangt, déi zum Deel scho gebaut (Juli 2019) sinn.
D'Strooss ass no der belscher Stad Chiny benannt, déi am Mëttelalter Zentrum vun enger Grofschaft mam selwechten Numm war an déi 1364 un den Herzog Wenzel I. vu Lëtzebuerg verkaf gouf.
Kapell Cité Léon Kauffman
D'Kapell vun der Cité Léon Kauffman war eng kathoulesch Kapell, déi zur Par Suessem Christ Sauveur, zum Dekanat Süden-West an zu der Gemeng Suessem gehéiert huet.
De Patréiner war den hellege Léon deem säi Fest den 10. November gefeiert gëtt.
Se stoung an der Cité Léon Kauffman (am Zolwer Deel) op der Kräizung vun der rue Léon Kauffman mat der rue Pierre Neiertz.
Zur fréierer Par Zolwer huet ausser der Kapell vun der Cité Léon Kauffman och nach d' Kierch vun Zolwer gehéiert.
Geschicht
Ufanks den 1960er Joren ass duerch de Bau vun der Cité Léon Kauffman d'Noutwendegkeet entstanen, kuerzfristeg eng Kierch fir déi nei Cité ze bauen. Op Initiativ vum Bob Frommes, dem Direkter vun der "Société nationale des habitations à bon marché" (SNHBM), ass dunn an engem Garagentrakt an der rue Pierre Neiertz, deen aus aacht net ënnerdeelte Garage bestanen huet, eng provisoresch Kapell entstanen - dëse Provisorium huet bis zur Entweiung vun der Kapell gehalen.
D'Gebai gouf renovéiert an niewendrun ass aus Grey-Träger, déi gratis vun der Firma Hadir zur Verfügung gestallt goufen, en oppene Klackentuerm gebaut ginn, an deem zwou Klacken hänken. Vun der Hadir koumen och nach e puer Géigestänn fir d'Bannenariichtung, déi weider Ariichtung ass vun der Kierchefabréck vun Zolwer finanzéiert ginn.
Den 2. September 1962 ass d'Kapell vum deemolege Bëschof-Koadjutor Jean Hengen an a Presenz vum deemolege Staatsminister Pierre Werner ageweit ginn. Se ass den 2. Abrëll 2017 am Kader vun enger leschter Massfeier entweit ginn. D'Muttergottesstatu vum Emil Hulten koum no der Entweiung an d'Kierch vun Zolwer.
Jean-Pierre Moulin
Et gëtt verschidde Persounen déi Jean-Pierre Moulin heeschen:
Juliénas (AOC)
De Juliénas ass ee vun den 10 Crusen aus de Wéngerte vum Beaujolais. Déi 10 Cruse si vun Norden no Süden: Saint-Amour, Juliénas, Chénas, Moulin-à-Vent, Fleurie, Chiroubles, Morgon, Regnié, Côte-de-Brouilly a Brouilly.
D'Wéngerte vum Juliénas si mat déi eelst aus dem Beaujolais. E groussen Deel läit op héije Koppen a géien Häng op Granitbiedem, a leemege Granitbiedem, wat mat sech bréngt datt de Wäi gutt zeideg gëtt. D'Héicht variéiert tëscht 250 a 470 Meter.
D'Wäiner vu Juliénas si méi zolidd an net sou reng wéi déi vu Saint-Amour, a ginn eréischt tëscht 2 a 4 Joer richteg op. De Wéngert hat 2008 eng Fläch vu 575 ha.
D'Wéngerte vun der Appellation leien op de Gemenge Juliénas, Jullié, an Émeringes am Departement Rhône, a Pruzilly am Departement Saône-et-Loire.
Déi bescht Lage si La Bottière, Les Capitans, Les Chers a Les Paquelets.
Die neue Zeit (1911-1914)
Die neue Zeit - Les Temps nouveaux war eng Zeitung, déi zu Lëtzebuerg tëscht dem 16. Mäerz 1911 an dem 9. August 1914 erauskoum. Am Ufank koum se all Sonnden eraus, vum 1. Oktober 1912 un zweemol d'Woch.
Si war vun der Tendenz hier lénksliberal an antiklerikal a stoung bei hirer Grënnung dem Lénksblock no. An hirem Verwaltungsrot souze sozialdemokratesch Aktivisten aus der Volleksbildungs-Beweegung, liberal Auteuren a Vertrieder vun der Schwéierindustrie. Chefredakter war de Mathias Adam.
Literatur
J. Maas: " 'Die Neue Zeit' (1911-1914). Journal de combat pour la laïcité et le libéraliséme radical au début du XXe siècle." In: ''Galerie. Revue culturelle et pédagogique'' 28 (2010), Nr.2, S.199-207.
NGC 2865
Den NGC 2865 ass eng elliptesch Galaxis am Stärebild Hydra. D'Galaxis gouf am Joer 1835 vum Astronom John Herschel mat engem 48 cm-Telekop entdeckt.
Reiner Gamma
Reiner Gamma ass e sougenannte Swirl, e Gebitt vun ongewéinlecher Hellegkeet am Oceanus Procellarum um Äerdmound. E läit selenographesch op der viischter Moundsäit bei 7° 30′ Nord zu 59° 00′ West, an der Géigend vum Krater Reiner. De Krater gouf am Joer 1935 vun der I.A.U. nom Vincentio Reinieri († 1648) genannt. De mëttleren Duerchmiesser vun der verwierbelter ovaler Struktur huet zirka 70 Kilometer. Dat markantst Zeechen ass déi zu senger Ëmgéigend, ofwäichend Albedo.
Theorien
Fréier Astronomen haten falsch ugeholl, datt d'Struktur e Krater wier. Den Giovanni Riccioli hat dësen Galilaeus, nom Galileo Galilei genannt. Spéider huet sech eraus gestallt, datt et kee Krater ass, an den Numm Galilaei gouf op en anere Krater iwwerdroen.
Mat der Erkenntnes, datt d'Struktur keng Mull oder Bierg um Terrain ass an och op kee fréiere Lavaausbroch zeréckgeet, gouf et e Rätsel. Nodeem awer änlech Onreegelméissegkeeten am Mare Ingenii an am Mare Marginis entdeckt goufen, konnt mat dësen neien Erkenntnesser eng Theorie entwéckelt ginn. D'Anomalie leie sech bal genee visavis vun de Basengsmëttelpunkte vun anere Maria a sou kann ugeholl ginn, datt si zur selwechter Zäit wéi déi Aschlagkrateren duerch seismesch Verwerfungen a reflektéiert Energië vun den Aschléi entstane sinn. Problematesch ass allerdéngs d'Tatsaach, datt et géigeniwwer vum Reiner Gamma keng passend Kratere op der anerer Säit vum Mound gëtt.
1972 gouf vu Subsatellitten, déi vun Apollo 15 an 16 an eng Moundëmlafbunn ausgesat gi waren, entdeckt, datt de Reiner Gamma e Magnéit-Feld huet. Dat gläicht am Opbau engem Dipol. Zudeem konnte verhältnesméisseg staark magnéitesch Felder no bei den Onreegelméissegkeete gemooss ginn. Déi genee Ursaach dofir ass onbekannt.
D'magnéitescht Feld ass staark genuch, fir de Sonnewand ofzelenken. Well een unhëlt, datt de Sonnewand d'Mounduewerfläch iwwer Joermilliounen däischter mécht, gëtt spekuléiert, datt d'Anomalie vun der Albedo méiglecherweis hir Ursaach an der magnéitescher Anomalie huet.
Sauchy-Lestrée
Sauchy-Lestrée ass eng franséisch Gemeng am Departement Pas-de-Calais an der Regioun Hauts-de-France.
Lëscht vun den nationale Monumenter an der Gemeng Stadbriedemes
An dëser Lëscht vun den nationale Monumenter an der Gemeng Stadbriedemes sinn all national Monumenter opgezielt, déi an der lëtzebuergescher Gemeng Stadbriedemes ze fanne sinn (Stand:).
Stadbriedemes
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
Enigma (Film 1983)
Enigma ass e franséisch-brittesche Film vum Jeannot Szwarc aus dem Joer 1983 no engem Roman vum Michael Barak.
Ëm wat geet et am Film?
Agentekrich tësche russeschen an amerikanesche Spiounen.
Canton d'Arles
De Canton d'Arles ass eng franséisch administrativ Andeelung am Arrondissement Arles am Departement Bouches-du-Rhône an der Regioun Provence-Alpes-Côte d'Azur.
De Kanton gouf mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Colombey-les-Belles
Colombey-les-Belles ass eng franséisch Gemeng am Departement Meurthe-et-Moselle an der Regioun Grand Est.
Pierre Reuter (Architekt)
De Pierre Reuter, gebuer de 5. Juni 1911 an der Stad Lëtzebuerg, gestuerwen den 23. Januar 1992, war e lëtzebuergeschen Architekt.
KZ Auschwitz
D'Konzentratiounslager Auschwitz oder KZ Auschwitz war e Komplex vun iwwer 40 Konzentratiouns- a Vernichtungslageren, déi vun Nazi-Däitschland am vun him besate Polen wärend dem Zweete Weltkrich an der Shoah gebaut a bedriwwe goufen.
Et bestoung aus Auschwitz I, dem sougenannte Stammlager zu Oświęcim; Auschwitz II–Birkenau, engem Konzentratiouns- a Vernichtungslager zu Brzezinka eng 1,5 Kilometer nordwestlech dovun; Auschwitz III–Monowitz, engem Aarbechtslager zu Monowice, wou d'Zwangsaarbechter an der IG Farben hirer Konschtgummi-Fabrick agespaart waren; sou wéi Dosende vu weideren Niewelageren.
Nom däitschen Iwwerfall op Polen am September 1939, mat deem den Zweete Weltkrich ugefaangen huet, huet déi däitsch Schutzstaffel (SS) Auschwitz I, dat bis dohin eng Kasär vun der polnescher Arméi war, an e Gefaangenelager fir polnesch politesch Prisonéier ëmfonktionéiert. Déi éischt Prisonéier, däitsch Verbriecher, déi als sougenannt Funktionshäftlinge agesat goufen, koumen am Mee 1940 un. Déi éischt Vergasungen - vu sowjeteschen a polnesche Prisonéier, goufen am oder ëm den August 1941 am Block 11 vun Auschwitz I ausgefouert. Ee Mount drop hunn d'Bauaarbechte vun Auschwitz II–Birkenau ugefaang. Dëst Lager gouf ee vun den Haaptplaze vun den Nazien hirer Endlösung der Judenfrage. Tëscht uganks 1942 bis Enn 1944 goufen honnertdausede vu Judde mat Véiwaggonen aus alle Géigende vum besaten Europa erbäibruecht, wouvun déi meescht an de Gaskummeren ermuert goufen; vun den 960.000 déi do ëmkomm sinn, goufen der 865.000 direkt nodeems s'ukoume vergaast. Am Ganze goufen eng 1,3 Millioun Leit an d'Lager gestach, wouvu geschat 1,1 Millioun gestuerwe sinn. Dorënner ware 74.000 net-jiddesch Polen, 21.000 Roma, 15.000 sowjetesch Krichsgefaangener, a bis zu 15.000 aner Europäer. Vun deenen, déi net duerch Gas ermuert goufen, sinn déi meescht erhéngert, oder un Erschëpfung, Krankheeten, duerch eenzel Exekutiounen oder duerch Mësshandlunge gestuerwen. Anerer goufen am Kader vu medezineschen Experimenter ermuert.
Op d'mannst 802 Gefaangen hu probéiert, ze flüchten, dovun 144 mat Succès, an de 7. Oktober 1944 hunn zwou Unitéite vum Sonderkommando - Prisonnéier, déi gezwonge goufen, an de Gaskummeren ze schaffen - en Opstand gemaach, deen no kuerzer Zäit awer niddergeschloe gouf.
Vun all deenen, déi am Lager geschafft hunn, goufen der just 789 (net méi wéi 15 Prozent) fir hir Dote viru Geriicht gestallt, eng Rëtsch dovun, dorënner och de Lagerkommandant Rudolf Höss, goufen exekutéiert. Bis haut gëtt kontrovers diskutéiert, datt d'Alliéiert, nodeems se éischt Rapporte kruten, wat fir grujeleg Saachen do geschéie géifen, laang net drop reagéiert hunn, z. B. andeems se d'Lager oder d'Eisebunnslinnen dohi bombardéiert hätten.
Wéi déi Rout Arméi am Januar 1945 ëmmer méi no un Auschwitz erukoum, goufen déi meescht vun de Gefaangen op engem Doudesmarsch - iwwer Honnerte Kilometer zu Fouss an der Keelt - Richtung Westen an aner Lager geschéckt. Déi wéineg, déi nach am Lager waren, goufen de 27. Januar 1945 befreit. Deen Dag gëtt zanterhier als Internationalen Holocaust-Kommemoratiounsdag zelebréiert. An de Joerzégten dono hunn Iwwerliewend, wéi de Primo Levi, de Viktor Frankl, an de Elie Wiesel iwwer dat, wat se zu Auschwitz hu missen erliewen, geschriwwen. D'Lager gouf e wichtegt Symbol vun der Shoah. 1947 huet Polen den Auschwitz-Birkenau Memorial a Musée um Site vun Auschwitz I an II etabléiert, an 1979 gouf et vun der UNESCO zum Weltierwen ernannt.
Süd-Pad
De , offiziell sentier pédestre national du Sud, ass ee vun den nationale Wanderweeër zu Lëtzebuerg.
Streck
De Pad ass 32,11 km laang a féiert vun der Polvermillen op Diddeleng. Den déifste Punkt (250 m) ass op der Polvermillen an den héchsten (340 m) zu Obeler (Presidentebësch).
E féiert laanscht oder duerch follgend Uertschaften: Polvermillen, Schläifmillen, Gantebeensmillen, Hesper, Kockelscheier, Obeler, Hunchereng, Näerzeng, Butschebuerg.
Bemierkungen
Et gëtt zwéi Pied déi „Süd-Pad” heeschen; dëse bezitt sech op deen, deen op geoportail.lu Sentier du Sud 1 genannt gëtt. Deen aneren heescht Sentier du Sud 2.
.
Martine Solovieff
D' Martine Solovieff, gebuer den 5. Oktober 1957 an der Stad Lëtzebuerg, ass eng lëtzebuergesch Juristin.
Si huet vun 1977 bis 1981 op der Universitéit Stroossbuerg Droit studéiert an dës Studie mat enger Maîtrise ofgeschloss, an nach ee Joer um Collège d'Europe zu Bruges en Certificat des Hautes Études européennes gemaach. Dono war si, vun 1982 bis 1985 Affekotin um Barreau vun der Stad Lëtzebuerg a gouf dunn Attachée de justice. Um Stater Parquet gouf si 1986 Substitut, 1992 Éischte Substitut an 1996 Substitut principal.
1999 gouf d'Martine Solovieff zum Avocat général ernannt, an 2005 zum Premier avocat général.
Si gouf am Februar 2015 vum Regierungsrot als Nofollgerin vum Robert Biever als Procureur général designéiert an den 1. Juli 2015 vereedegt; si huet hiert Amt den 1. August 2015 ugetrueden.
Zanter Juli 2023 ass si och Presidentin vum Conseil national de la justice, dee mam Akraafttrieden vun der neier Verfassung agefouert gouf.
Geneviève Fontanel
D'Geneviève Fontanel, gebuer als Geneviève Paule Clairette Fontanel de 27. Juni 1936 zu Bordeaux a gestuerwen de 17. Mäerz 2018, war eng franséisch Schauspillerin.
Si ass am Alter vu 4 Méint mat hiren Elteren op Casablanca geplënnert. Mat 18 Joer goung si op Paräis an huet do Schauspill studéiert.
Vun 1958 un huet si hir Carrière am Theater ugefaangen. A vun 1962 u war si am Film als Schauspillerin aktiv.
Si ass mam Schauspiller Jacques Destoop bestuet.
Hysteria (Film)
Hysteria ass e Spillfilm vun der Regisseurin Tanya Wexler aus dem Joer 2011.
Ëm wat geet et am Film?
Am viktorianeschen England huet den Dokter Granville e gelleche Succès bei Fraen, déi ënner Hysterie ze leide schéngen. Hien huet eng geschéckt Hännchen, fir se do ze masséieren, wou et gutt deet. Mee duerch eng Seenenentzündung vu senger Hand kann en op eng Kéier net méi weiderschaffen. Do kënnt säin Assistent, den Dr. Dalrymple mat senger neier Erfindung ganz giedelech: en elektreschen Apparat, dee vibréiert...
De Film gouf gréisstendeels zu London, ma och zu Lëtzebuerg gedréint.
Worüber man nicht spricht
Worüber man nicht spricht ass en däitsche Film vum Wolfgang Glück aus dem Joer 1958.
Die neue Zeit (1936-1940)
Die neue Zeit war eng Zeitung, déi zu Lëtzebuerg tëscht dem 1. Oktober 1936 an dem 1. Mee 1940 eemol am Mount erauskoum. Den Titel knäppt un déi Zeitung mam nämmlechten Numm un, déi tëscht 1911 an 1914 erauskomm ass. Wéi si war se lénksliberal an huet och ëmmer nees virum Nationalsozialismus an Antisemitismus gewarnt.
Si huet déi direkt Nofolleg vun Das freie Wort, dem Organ vum Fräidenkerbond ugetrueden, a gouf vum Nicolas Molling erausbruecht, deen och Editeur vun der satirescher Zeitung De Mitock war. Si huet sech weiderhin fir Demokratie a géint d'Maulkuerfgesetz agesat, a sech mat der Aussepolitik vun der Regierung kritesch ausernee gesat.
Sawitinsk
Sawitinsk (op Russesch: Завитинск) ass eng Stad am Oblast Amur am Federatiounskrees Fären Osten a Russland. Se läit eng 162 km südlech vu Blagoweschtschensk, dem Verwaltungszentrum vun der Regioun.
Et ass de Verwaltungszentrum vum Distrikt Sawitinsk, huet Awunner (Stand ) an eng Fläch vun zirka 12 km².
Sawitinsk gouf am Joer 1906 als Duerf Sawitaja (Завитая) gegrënnt. 1936 krut se de Status als Uertschaft. Am Joer 1954 krut se d'Stadrechter a gouf op Sawitinsk ëmbenannt.
Giorgio Stegani
Den Giorgio Stegani, gebuer als Giorgio Stegani Casorati den 13. Oktober 1928 zu Mailand, ass en italieenesche Filmregisseur an Dréibuchauteur.
Lëscht vu lëtzebuergesche Stroossennimm an der Stad
Dës Lëscht vu lëtzebuergesche Stroossennimm an der Stad ass en Deel vun de Referenztabellen.
Déi lëtzebuergesch Nimm sinn zesummegesicht aus verschiddene Quellen, woubäi déi meescht vum Stadplang vum Luxembourg City Tourist Office aus dem Joer 1999 stamen. Déi aner Quelle sinn - esouwäit bekannt - hannert all Numm uginn. Eenzel Nimm sinn haut net méi oder just nach ganz rar a Gebrauch. D'Lëscht ass net komplett.
Courcelles (Meurthe-et-Moselle)
Courcelles ass eng franséisch Gemeng am Departement Meurthe-et-Moselle an der Regioun Grand Est.
Lagnicourt-Marcel
Lagnicourt-Marcel ass eng franséisch Gemeng am Departement Pas-de-Calais an der Regioun Hauts-de-France.
Méchelskapell zu Boukels
D'Méchelskapell zu Boukels ass eng kathoulesch Kapell déi zur Par Öewersauer Saint-Pirmin, zum Dekanat Norden an zu der Gemeng Géisdref gehéiert.
De Patréiner vun der Kapell ass den hellege Méchel, deem säi Fest den 29. September gefeiert gëtt.
D'Kapell steet zentral am Duerf op der Haaptstrooss, dem CR321.
Geschicht
Déi éischt bekannt Kapell zu Boukels gouf den 29. Oktober 1605 vum Mgr. Andreas Strengnart, Bëschof vun Tagaste, konsekréiert. Dës Kapell ass awer schonn 1734 ofgerappt ginn a 1735 gouf op enger anerer Plaz eng nei gebaut. Dës Kapell gouf scho 1768/69 nees nei gebaut (oder gréisstendeels renovéiert).
Bis de 7. Mee 2017 war d'Kapell vu Boukels eng Kapell vun der Par Géisdref, déi zum Parverband Öwersauer, Sankt Pirmin, zu der Pastoralregioun Norden an zum Dekanat Wolz gehéiert huet. Zur fréierer Par Géisdref huet ausser der Kapell vu Boukels och nach d'Parkierch vu Géisdref gehéiert.
Astronomesch Breet
Si bezitt sech net direkt op d'Äerdkugel resp. den Äerdellipsoid, mä op déi real (physikalesch) Vertikal, an entsprécht der Deklinatioun vum Zenit.
Astronomesch Koordinaten a Loutofwäichung
D'astronomesch Breet däerf net mat der geographescher Breet gläichgesat ginn, obwuel dat zanter den Expeditioune vum 15. Joerhonnert dacks geschitt. Déi béid Breeten ënnerscheede sech ëm d'Loutofwäichung – d. h. ëm dee klenge Wénkel ξ, ëm deen déi real Loutrichtung vun der theoreetescher Normalen op d'Äerdellipsoid ofwäicht. A Formele gëtt deen Ënnerscheed meeschtens duerch d'Formelzeechen φ'  (resp. B' ) betount, géigeniwwer φ (resp. B) fir déi geographesch Breet. Als Folleg vun der Loutofwäichung gëllt also fir déi astronomesch Breet an hire Pendant, déi astronomesch Längt:
Déi béid Komponente vun der Loutofwäichung (ξ, η) ginn duerch d'Masseonreegelméissegkeeten / Gravitéitsanomalië vum Äerdkierper bedéngt ronn 50″ (0,005°) erreechen. Op engem Punkt op Mieresniveau ass ξ d'Wénkeldifferenz tëscht dem realen Horizont (Geoid) an dem ellipsoideschen Horizont.
D'astronomesch Breet ass also engersäits e physikalesche Faktum vum Äerdschwéierfeld, kann awer anerersäits geometresch – als Wénkel tëscht Loutrichtung an Himmelsequator – opgefaasst ginn (kuckt d'Bild niewendrun). Deemgéigeniwwer ass déi "geographesch" Breet eng physikalesch Fiktioun – also e Wénkel, deen nëmmen op engem idealiséierten Äerdellipsoid definéiert ass a vun deem senge Formparameteren ofhänkt.
Fir dëser Méideitegkeet vum Begrëff "Breet" Rechnung ze droen, schwätzt een an der Geodesie besser vun "ellipsoidescher" (geodetescher) Breet ewéi vu geographescher Breet. Wéinst der Äerdofplattung (Ofwäichung vun der idealer Äerdfigur vun der Kugelform) gëtt et an de Geowëssenschafte souguer nach en drëtte Breetebegrëff, d'geozentresch Breet.
Miessmethoden an Instrumenter
D'Miessung vun der astronomescher Breet (zesumme mat der Längt fréier fälschlechweis als Astronomesch Uertsbestëmmung bezeechent) ka mat ettleche Methode vun der Astrogeodesie oder der Astrometrie erfollegen. Bei bekannte Koordinaten vun den observéierte Stäre sinn déi geneeste Methoden (jee no Opwand 0,3″ bis 0,05″ pro Owend):
Gëeegnet Miessinstrumenter vu Wénkelmethode sinn d'Universalinstrument (oder e geneeën Theodolit mat Zenitprisma), en Transit- oder Passageninstrument. Déi héichst Prezisioun ass mam Zenitteleskop z'erreechen – visuell ongeféier 0,1″, fotografesch oder fotoelektresch och nach méi genee.
Enclos des fusillés
Enclos des fusillés ass den Numm vun dräi commemorative Plazen an der Belsch:
Bihucourt
Bihucourt ass eng franséisch Gemeng am Departement Pas-de-Calais an der Regioun Hauts-de-France.
Planum Australe
Äisdecken
De Planum Australe ass zum Deel duerch eng permanent, ongeféier 3 km déck polar Äiskap bedeckt, déi aus gefruerenem Waasser an Kuelendioxid besteet. Wärend dem Marswanter formt sech op där permanenter zousätzlech eng saisonal Äiskap, déi sech vu 60° S no Süden hin ausdeent. Um héchste Punkt vum Wanter erreecht déi eng Déckt vun engem Meter. Et ass méiglech, datt de Beräich vun der Äiskap sech wéinst lokale Klimaverännerungen zäitweis zesummenzitt, fir sech dann awer nees auszebreeden.
D'Date vun der ESA-Sond Mars Express weisen, datt d'Äiskapen an dräi Deeler mat ënnerschiddlecher Äisbeschafenheet agedeelt kënne ginn. Deen Deel, deen am meeschte reflektéiert besteet aus ronn 85 % Dréchenäis a 15 % Waasseräis. Den zweeten Deel, an deem d'Äisdecken op der Grenz mat der Fläch ronderëm géi Häng bilt, besteet bal nëmmen aus Waasseräis. D'Äiskap ass zousätzlech vu Permafraschtfelder ëmginn, déi sech vun de géien Häng aus no ënnen iwwer Dosende vu Kilometer no Norden erstrecken.
Den Zentrum vun der permanenter Äiskap ass net bei 90° S, mä ongeféier 150 Kilometer nërdlech vum geographesche Südpol. Zwéi massiv Aschlagkratereren op der westlecher Hemisphär - Hellas Planitia an Argyre Planitia - maachen en onbeweegt Déifdrockgebitt iwwer der permanenter Äiskap, mat Wiedermusteren déi eng Aart mëlle wäisse Schnéi als Folleg hunn, deen eng héich Albedo mat sech bréngt, a steet am Géigesaz zum Schwaarzäis, dat den ëstlechen Deel bestëmmt, wou nëmme wéineg Schnéi niddergeet.
Allgemeng Charakteristiken
De Planum Australe besteet grondléeënd aus zwéi Gebidder – den Australe Lingula (op der Reliefkaart als den ieweschten Ausleefer ze erkennen) an den Promethei Lingula (ze gesinn op der Kaart als den zentral riets duergestallten Ausleefer, dee vun uewen an ënne vu Canyons begrenzt gëtt). Béid Strecke sinn mat Aschnëtter duerchzunn déi als Promethei Chasma, Ultimum Chasma, Chasma Australe an als Australe Sulci bezeechent ginn. Et kann een dovun ausgoen, datt déi Canyons duerch Katabatesche Wand gebilt goufen.
De gréisste Krater am Planum Australe ass den 20 Kilometer breede McMurdo Krater bei -84,5° S an 0,9° O um (am Héichtebild ieweschte) Rand vum Flaachland.
Geysiren um Mars
Op Fotoe vun der Raumsond Mars Global Surveyor sinn an den Dünefelder vun der Südpolarregioun e puer donkel Flecken ze gesinn, déi am Wiessel vun de Joreszäiten opzekommen an nees ze verschwanne schéngen. Dee Phenomeen, deen als Dark Dune Spots bezeechent gëtt, erkläre sech e puer Wëssenschaftler duerch e joreszäitlecht Fréieren an Opdeeë vun der südlecher Äiskap, dat zu der Bildung vu spannenaartege radial verlafende Kanäl féiert, déi an dem ee Meter décken Äis vum Sonneliicht geformt ginn.
Eng Grupp vu Fuerscher ënner der Leedung vum Hugh Kieffer, vum United States Geological Survey zu Flagstaff, Arizona, schléit vir, datt d'Flecken an aner onerkläerlech Eegenschafte vu gewaltege Waasserstralen aus Kuelendioxidgas verursaacht ginn, déi di driwwer leiend Schicht aus gefruerenem CO2 duerchbriechen an a bis zu 100 Meter héije Fontänen ausbriechen. Duerch d'Sublimatioun vum CO2 - an ënner Ëmstänn och vum Waasser - erhéicht sech den Drock am Kär vun der Äisdecken, wouduerch et zu geysirähnlechen Ausbréch vu kaler Flëssegkeet dacks a Verbindung mat donklem Basalt, Sand oder Bulli komme këint.
Dëse Prozess vollzitt sech séier a kann e puer Deeg, Wochen oder Méint laang daueren, eng an der Geologie ongewéinlech laang Period. Fakt ass, datt déi Flecken dacks iwwer engem spannenaartege Rillemuster opzedauche schéngen, dat op Fotoe vun der Südpolarregioun vum Mars ze gesinn ass. Eng genee Erfuerschung vun där Regioun ass an de momentane Pläng net virgesinn.
Bianchi (Vëlosequipe)
Bianchi war eng italieenesch Vëlosekipp.
Grand Prix d'Isbergues 2015
Déi '''69. Editioun vum Grand Prix d'Isbergues''' gouf den 20. September 2015 gefuer. Se stoung um Kalenner vun der UCI Europe Tour 2015 an der Kategorie 1.1. Et war och déi fofzéngt Kompetitioun vun der Coupe de France 2015.
Michel Stemper
De Michel Stemper, gebuer den 29. September 1909 a gestuerwen ?..., war e lëtzebuergesche Foussballspiller.
Tilly Jung
No hirer Première a deemolege Meedercherslycée an der Stad huet den Nic Weber, Chefredakter bei Radio Lëtzebuerg, hir eng Plaz als Direktiounssekretärin ugebueden. Si huet d'Plaz absënns dowéinst kritt, well si an hirem alleréischten Text d'Wuert suicide net mat Selbstmord iwwersat huet, mä „En huet sech d'Liewe geholl“ geschriwwen hat. Eng gefleegt Lëtzebuerger Sprooch war deemools - an der Pionéierzäit vum Radio op Lëtzebuergesch - ganz wichteg.
Well d'Tilly Jung schonn ëmmer den Theater gär hat, huet de Radio hir och gutt gefall. Si huet dunn ugefaangen Noriichten ze redigéieren, déi awer vun hire männleche Kolleege presentéiert goufen. 1968 huet si sech op eng Plaz als Redakter a Journalist gemellt an huet d'Plaz och kritt.
1976 huet si hir Plaz bei RTL opginn a sech ëm hire Stot an d'Famill gekëmmert.
Tëscht 1982 an 2000 war si Sekretärin op der Lëtzebuerger Bourse. Si ass am Joer 2000 an d'Prepensioun gaangen an huet ugefaangen zu Tréier Konschtgeschicht ze studéieren. Si huet hiert Studium mat engem Master ofgeschloss.
(1036) Ganymed
Den (1036) Ganymed ass en Asteroid vum Amortyp a gouf den 23. Oktober 1924 vum Walter Baade am Observatoire Bergedorf bei Hamburg entdeckt. De Planetoid ass no enger Figur aus der griichescher Mythologie genannt, kuckt Ganymed (Mythologie).
D'Bunn vum Ganymed ass 26,697° géint d'Ekliptik gebéit, d'Bunnexzentrizitéit ass 0,534.
De Ganymed huet en Duerchmiesser vu ronn 31,7 Kilometer an ass domat de gréisste bekannten Amor-Asteroid.
Ganymed ass och den Numm vun engem Jupiter-Mound.
Raitschichinsk
Raitschichinsk (op Russesch: Райчихинск) ass eng Stad am Oblast Amur am Federatiounskrees Fären Osten a Russland. Se läit eng 167 km südëstlech vu Blagoweschtschensk, dem Verwaltungszentrum vun der Regioun.
Et ass de Verwaltungszentrum vum Stadkrees Raitschichinsk, huet Awunner (Stand ) an eng Fläch vun zirka 226 km² (mat dem Stadkrees).
Raitschichinsk gouf am Joer 1932 als Uertschaft Raitschicha (Райчиха) gegrënnt a krut deemools hiren Numm vum Floss mam selwechten Numm. 1944 krut se d'Stadrechter a gouf op Raitschichinsk ëmbenannt.
Tour du Haut-Var 1996
Déi '''28. Editioun vum Tour du Haut-Var''' gouf de 24. Februar 1996 gefuer.
Et war déi zweet Kompetitioun an der Coupe de France 1996.
Tony Biwer
Den Tony Biwer, gebuer de 4. August 1902 zu Dikrech, gestuerwen den 1. August 1971 an der Stad Lëtzebuerg, war e lëtzebuergeschen Architekt.
Scott McKenzie
De Scott McKenzie (mam richtegen Numm Philip Wallach Blondheim), gebuer den 10. Januar 1939 zu Jacksonville Beach, Florida a gestuerwen den 18. August 2012 zu Los Angeles, war en US-amerikanesche Sänger, Songwriter a Gittarrist.
Hien ass virun allem bekannt fir seng Interpretatioun vum Lidd San Francisco (Be Sure to Wear Flowers in Your Hair) aus dem Joer 1967, dat eng Zort Hymn vun der Hippie-Kultur gouf a milliounemol verkaf gouf. En aneren Hit vun him war Like An Old Time Movie.
Discographie
Albumen
EPs
Sampler
Singles
Julienne (Charente)
Julienne ass eng franséisch Uertschaft a Gemeng am Departement Charente, an der Regioun Nei-Aquitaine.
Geographie
Julienne läit am Weste vum Departement, 5 km westlech vu Jarnac a 5 km ëstlech vu Cognac, tëscht dem Dall vun der Charente am Süden an dem sougenannte Pays-Bas.
1801 gouf d'Gemeng Julienne gegrënnt.
Et gëtt weeder eng Kierch nach e Kierfecht zu Julienne, d'Par gehéiert zu der Kierch vu Chassors.
La Bresse (Vosges)
La Bresse ass eng franséisch Gemeng an de Vogesen an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Geographie
D'Gemeng läit an den Däller vun der Moselotte a vum Chajoux déi vun enger ronn 20 Niewebaache gefiddert ginn, déi all hir Quellen um Gebitt vun der Gemeng hunn. Déi zwéin Däller leien tëscht dräi Biergrécker vun deenen de westlechen an den ëstlechen op de respektive Gemengegrenze leien, an op deenen och d'Colen ze fanne sinn déi an d'Nopeschdäller féieren. Dozou gehéieren de Col de Grosse Pierre fir an den Dall vum Ruisseau de Creusegoutte enger Niewebaach vum Bouchot, de Col des Faignes fir an den Dall vun der Vologne an de Col de Bramont fir an den Dall vun der Thur.
Verkéier
D'Haaptverkéiersachs an der Gemeng ass d'Departementsstrooss D486 déi vu Le Thillot op Gérardmer féiert. Et ass och déi eenzeg Strooss déi en Accès an d'Gemeng huet ouni iwwer e Col mussen ze fueren.
Avenue Émile-Reuter
D'Avenue Émile-Reuter an der Stad Lëtzebuerg verbënnt de Boulevard Royal laanscht de Stater Park mat der Stäreplaz. Si ass en Deel vun der Nationalstrooss 6.
Vu Westen no Oste gekuckt, fënnt een an der Arsenalstrooss op der südlecher Stroossesäit déi fréier Clinique Ste Elisabeth, haut “CIPA Ste Elisabeth am Park” an op der anerer Stroossesäit déi däitsch Ambassade, d'Villa Vauban, d'Charlys Gare an op der Plaz vum fréiere Policekommissariat de Familljeministère.
Geschicht
D'Strooss huet uganks Areler Strooss geheescht, duerno Arsenalstrooss (Avenue de l'Arsenal, ca. 1795). Den Numm Arsenalstrooss ass zum Deel nach haut geleefeg. Fréier(bis wéini?) ass d'Arsenalstrooss am Osten iwwer de Boulevard Royal ewech bis bei d'Neipuertsgaass gelaf,. Deen Deel gehéiert hautdesdaags zur Groussgaass.
An der spuenescher Zäit (1674) stoung an der Strooss - tëscht der Rue Aldringen an der Rue Beck - déi deemoleg Artilleriekasär. Dat Gebai ass 1869 an de Besëtz vun der Stad iwwergaangen an et waren eng Museksschoul, eng Händschefabrick an eng Handwierkerschoul dran. D'Arsenal vun deem d'Strooss hiren Numm huet, gouf 1685 vun de Fransouse gebaut an ass 1872 ofgerappt ginn.
Ënner der däitscher Besatzung (1940 - 1944) huet d'Strooss „Arsenalstrasse” geheescht.
Duerch Decisioun vum Gemengerot vum 24. Oktober a 25. November 1974 gouf d'Strooss nom fréiere Staatsminister Emile Reuter genannt, wat deemools net onëmstridde war, well muncheree wollt, datt den Numm weiderhi sollt un déi militäresch Vergaangenheet vun der Stad als Festung erënneren.